Document ID: 32005R0943

REGOLAMENT TAL-KUMMISSJONI (KE) Nru 943/2005
tal-21 ta' Ġunju 2005
dwar l-awtorizzazzjoni pemananeti ta’ ċerti addittivi fl-oġġetti ta’ l-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsirat id-Direttiva tal-Kunsill 70/524/KEE tat-23 ta’ Novembru ta’ l-1970 fir-rigward ta’ l-addittivi ta’ l-għalf (1), u b’mod partikolari l-Artikoli 3 u 9d(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru ta’ l-2003 dwar l-addittivi għall-użu fin-nutriment ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali.
(2)
L-Artikolu 25 tar-Regolamnet (KE) Nru 1831/2003 jistipola miżuri tranżizzjonali għall-applikazzjonijiet ta’ l-awtorizzazzjoni ta’ addittivi ta’ l-għalf li jkunu ġew sottomessi skond id-Direttiva 70/524 qabel id-data ta’ l-applikazzjoni tar-Regolament (KE) Nru 1831/2003.
(3)
L-applikazzjonijiet ghall-awtorizzazzjoni ta’ l-addittivi elenkati fl-Annessi ma’ dan ir-Regolament ġew sottomessi qabel id-data ta’ l-applikazzjoni tar-Regolament (KE) Nru 1831/2003.
(4)
Il-kummenti inizjali dwar dawk l-applikazzjonijiet, kif ipprovdut għalihom fl-Artikolu 4(4) tad-Direttiva 70/524/KEE, tressqu quddiem il-Kummissjoni qabel id-data ta’ l-applikazzjoni tar-Regolament (KE) Nru 1831/2003. Dawk l-applikazzjonijiet għandhom għalhekk jibqgħu jitqiesu b’konformità ma’ l-Artikolu 4 tad-Direttiva 70/524/KEE.
(5)
L-użu tal-preparazzjoni tal-mikro-organiżmu ta’ l-Enterococcus faecium (NCIMB 10415) kien awtorizzat proviżorjament, għall-ewwel darba, għat-tiġieġ u l-ħnieżer għat-tismin mir-Regolament tal-Kummissjoni (KE) Nru 866/1999 (3). Data ġdida ġiet sottomessa għb’appoġġ ta’ applikazzjoni għall-awtorizzazzjoni mingħajr limitu ta’ żmien għal dik il-preparazzjoni ta’ mikro-organiżmi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ mikro-organiżmi, kif speċifikat fl-Anness I, għandu jiġi awtorizzat mingħajr limitu ta’ żmien.
(6)
L-użu tal-preparazzjoni ta’ enżimi ta’ endo-1,3(4)-beta-glucanase u endo-1,4-beta-xylanase prodotti mill-Penicillium funiculosum (IMI SD 101) kien awtorizzat proviżorjament, għall-ewwel darba, għat-tiġieġ li jbidu u għad-dundjani għat-tismin, mir-Regolament tal-Kummissjoni (KE) Nru 418/2001 (4). Data ġdida ġiet sottomessa b’appoġġ ta’ applikazzjoni għall-awtorizzazzjoni mingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speċifikat fl-Anness II għandu jkun awtorizzat mingħajr limitu ta’ żmien.
(7)
L-użu tal-preparazzjoni ta’ enżimi ta’ endo-1,3(4)-beta-xylanase prodotta mill-Trichoderma longibrachiatum (CNCM MA 6-10 W) kien awtorizzat proviżorjament, għall-ewwel darba, fid-dundjani għat-tismin mir-Regolament tal-Kummissjoni (KE) Nru 418/2001. Data ġdida ġiet sottomessa b’appoġġ ta’ applikazzjoni għall-awtorizzazzjoni mingħajr skadenza ta’ żmien ta’ dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speċifikat fl-Anness II għandu jkun awtorizzat mingħajr limitu ta’ żmien.
(8)
L-użu tal-preparazzjoni ta’ l-enżimi ta’ endo-1,4-beta-xylanase li hija prodotta mit-Trichoderma longibrachiatum (ATCC 2105) u tas-subtilisin li huwa prodott mill-Bacillus subtilis (ATCC 2107) ġie awtorizzat proviżorjament għall-ewwel darba fuq tiġieġ għat-tismin, mir-Regolament tal-Kummissjoni (KE) Nru 1636/1999 (5). Data ġdida ġiet sottomessa b’appoġġ ta’ applikazzjoni għall-awtorizzazzjoni mingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speċifikat fl-Anness II għandu jkun awtorizzat mingħajr limitu ta’ żmien.
(9)
L-użu tal-preparazzjoni ta’ enżimi ta’ endo-1,3(4)-beta-glucanase prodott mit-Trichoderma longibrachiatum (ATCC 2106) u endo-1,4-beta-xylanase prodott mit-Trichoderma longibrachiatum (IMI SD 135) kienu awtorizzati proviżorjament, għall-ewwel darba, fit-tiġieġ għat-tismin, mir-Regolament tal-Kummissjoni (KE) Nru 1636/1999. Data ġdida ġiet sottomessa b’appoġġ għal applikazzjoni ta’ għall-awtorizzazzjoni mingħajr skadenza ta’ żmien ta’ dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speċifikat fl-Anness II għandu jkun awtorizzat mingħajr limitu ta’ żmien.
(10)
L-użu tal-preparazzjoni ta’ enżimi ta’ 3-phytase prodott mit-Trichoderma reesei (CBS 528.94) kien awtorizzat proviżorjament għall-ewwel darba fi ħnieżer żgħar (li nqatgħu minn ħalib ommhom) u fi ħnieżer għat-tismin, mir-regolament tal-Kummissjoni (KE) Nru 2374/98 (6). Data ġdida ġiet sottomessa b’appoġġ ta’ applikazzjoni għall-awtorizzazzjoni mingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speċifikat fl-Anness II għandu jkun awtorizzat mingħajr limitu ta’ żmien.
(11)
L-assessjar ta’ dawk l-applikazzjonijiet juri li ċerti proċeduri għandhom ikunu meħtieġa sabiex jipproteġu l-ħaddiema mill-espożizzjoni għall-addittivi li huma stipolati fl-Annessi. Tali protezzjoni għandha tiġi assigurata bl-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 li tikkonċerna l-introduzzjoni ta’ miżuri għat-tisħiħ tas-sigurtà u s-saħħa tal-ħaddiema fuq ix-xogħol (7).
(12)
Il-miżuri stipolati f’dan ir-Regolament jikkonformaw ma’ l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimal,
ADOTTAT DAN IR-REGOLAMENT:
Artikolu 1
Il-preparazzjoni li tagħmel parti mill-“Mikro-organiżmi”, kif speċifikat fl-Anness I, hija awtorizzata għall-użu mingħajr skadenza ta’ żmien bħala addittiv fin-nutriment ta’ l-annimali skond kondizzjonijiet stipolati f’dak l-Anness.
Artikolu 2
Il-preparazzjonijiet li jagħmlu parti mill-grupp “Enżimi”, kif speċifikat fl-Anness II, huma awtorizzati għall-użu mingħajr limitu ta’ żmien bħala addittivi fin-nutriment ta’ l-annimali skond il-kondizzjonijiet stipolati f’dak l-Anness.
Artikolu 3
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-21 ta' Ġunju 2005.

Labels: 17
16
6